በእርግጥ እነዚህ ስህተቶች የሉም ማለት አይቻልም፡፡ ግብር ከፋዩን በተለያዩ መድረኮች ስናወያይ እነዚህ ጥያቄዎች ተነስተዋል፡፡ በተለያየ ዘርፍ ላይ ከግብር ከፋዩ ጋር በግንባር ሊገናኙ ለሚችሉ የአገልግሎት አሰጣጡን ሊያሻሽሉ የሚችሉበትን ሥልጠና ሰጥተናል፡፡ በቀጣይም እየሰጠን ነው፡፡ የባለሥልጣን መ/ቤቱ ከሌሎች መሥሪያ ቤቶች የሚለየው የራሱ የሆነ የሥነ ምግባር መመሪያ አለው፡፡ ያንን የሥነ ምግባር መመሪያ መሠረት አድርጐ ለግብር ከፋዩ ተገቢውን አገልግሎት የማይሰጥ ሠራተኛ ካለ መጠቆም አለበት፡፡ የሐሳብ መስጫ ሳጥን ውስጥ አስተያየት መስጠት ይቻላል፡፡ በዚህ ምክንያት ብዙዎች ባለሙያዎች ከቦታቸው ተነስተዋል፡፡ ግብር ከፋዩ በምናዘጋጀው መድረክ ላይ ብቻ ይህንን ነገር ከሚገልጽ እያንዳንዱ ሠራተኛ ደረቱ ላይ ባጅ ስላለው፣ ከዚያ ላይ ሙሉ ስሙን በመጻፍ በግንባር ቀርቦ ሊናገር ይችላል፡፡
